10. บุคคลที่มีผลประโยชน์ร่วมและรายการระหว่างกัน

รายการระหว่างกัน

(1) ลักษณะของรายการระหว่างกันที่ผ่านมา
เป็นรายการที่เกิดขึ้นตามปกติธุรกิจของบริษัทที่มีเงื่อนไขทางการค้าทั่วไป ไม่ได้มีรายการผิดปกติ
หรือคิดราคาที่ไม่เหมาะสม ลักษณะของรายการส่วนใหญ่เป็นการซื้อขายสินค้า ลูกหนี้
เจ้าหนี้ระหว่างกัน เงินกู้ยืมและเงินให้กู้ยืมระหว่างกัน
ในฐานะบริหารเงินของบริษัทในกลุ่มให้เกิดประโยชน์สูงสุด
โดยคิดดอกเบี้ยในอัตราที่อิงกับอัตราดอกเบี้ยตามแต่ประเภทธุรกิจของธนาคารพาณิชย์ในประเทศขนาดใหญ่แห่งหนึ่ง

นโยบายในการทำรายการระหว่างกันกับบุคคลที่อาจมีความขัดแย้งทางผลประโยชน์
บริษัทมีนโยบายคือความจำเป็นและความสมเหตุสมผลที่ต้องมีรายการนั้นๆ
ซึ่งมักเป็นรายการปกติทางการค้าที่เกี่ยวเนื่องกับการประกอบธุรกิจตามปกติอยู่แล้ว
ไม่ว่าจะเป็นการซื้อขายสินค้าระหว่างกัน หรือการให้กู้ยืมเงินระหว่างกัน
ราคาและผลตอบแทนที่คิดระหว่างกันเป็นไปตามราคาตลาด เช่นถ้าเป็นกรณีการคิดดอกเบี้ย
อัตราดอกเบี้ยเท่ากับอัตราดอกเบี้ยในตลาดเงิน ณ ช่วงเวลาใดเวลาหนึ่งที่เกิดรายการนั้น ๆ
ซึ่งอัตราผลตอบแทนที่ได้รับเท่ากับอัตราตลาด

บริษัทไม่มีกรณีเกิดรายการระหว่างกันที่ผิดปกติทางการค้าหรือมีรายการระหว่างกันเป็นกรณีพิเศษ
จึงไม่จำเป็นต้องมีความเห็นของกรรมการบุคคลภายนอกหรือผู้ชำนาญการที่เป็นอิสระเกี่ยวกับรายการระหว่างกัน
ในระหว่างปีที่ผ่านมา บริษัทฯ ไม่มีแบบข้อมูลการเสนอขายหลักทรัพย์หรือร่างหนังสือชี้ชวน
จึงไม่มีความเห็นของกรรมการบุคคลภายนอกเกี่ยวกับการปฏิบัติตามข้อผูกพันนี้ ในระหว่างปี 2554
บริษัทฯ ได้เปิดเผยข้อมูลเกี่ยวกับรายการที่เกี่ยวโยงกัน
ซึ่งทำเพื่อลดสัดส่วนการถือหุ้นไขว้ให้สอดคล้องกับนโยบายของทางการที่เกี่ยวข้องโดยผ่านช่องทางสื่ออิเล็กทรอนิคส์ของตลาดหลักทรัพย์แห่งประเทศไทยแล้ว

(2) ความจำเป็นและความสมเหตุสมผลของรายการระหว่างกัน

เดิมบริษัทฯ ทำหน้าที่ด้านการตลาด เป็นผู้จำหน่ายผลิตภัณฑ์ให้กับบริษัทในกลุ่มที่ทำการผลิตทั้งหมด
จึงมีรายการซื้อ-ขายสินค้าระหว่างกัน ลูกหนี้-เจ้าหนี้ และดอกเบี้ยรับจ่ายระหว่างกัน
แต่เนื่องจากสภาพการแข่งขันในตลาดเปลี่ยนไป
จึงต้องมีการปรับเปลี่ยนให้การทำธุรกิจมีความคล่องตัวมากขึ้น ในปี 2550 บริษัทฯ
จึงมีนโยบายแยกการบริหารการขายออกไปสู่บริษัทนั้นๆ
ดังนั้นรายการซื้อขายสินค้าระหว่างกันจึงลดลงมาก ส่วนรายการดอกเบี้ยรับจ่ายระหว่างกันยังคงมีอยู่
เนื่องจากบริษัทฯ ยังรับช่วยบริหารเงินของบริษัทในกลุ่ม เพื่อให้เกิดประสิทธิภาพและประโยชน์สูงสุด
ดังนั้นรายการเหล่านี้ จึงมีความจำเป็นและสมเหตุสมผลของการเกิดรายการระหว่างกัน

(3) ขั้นตอนการอนุมัติการทำรายการระหว่างกัน เป็นไปตามปกติธุรกิจ ซึ่งเปรียบเสมือนหนึ่งเป็น
บุคคลภายนอก ที่มีขั้นตอนการอนุมัติรายการตามระบบปกติทางการค้าโดยทั่วไป
ทั้งนี้คณะกรรมการบริษัทเคยอนุมัติในหลักการให้กระทำรายการระหว่างกันได้ในประเภทที่เป็นรายการปกติธุรกิจทางการค้าโดยทั่วไปไว้แล้ว
ในส่วนของการติดตามรับจ่ายชำระเงิน มีการกำหนดวันครบกำหนดชำระเงินของแต่ละรายการ
และมีการกำกับดูแลให้ดำเนินการตามที่กำหนดไว้
ทั้งนี้การอนุมัติรายการแต่ละประเภทได้ปฏิบัติตามกฎระเบียบของตลาดหลักทรัพย์แห่งประเทศไทย
และ ก.ล.ต.

(4) นโยบายและแนวโน้มการทำรายการระหว่างกันในอนาคต

ในกรณีมีรายการระหว่างกัน บริษัทฯ
มีนโยบายในการทำรายการอย่างเป็นธรรมต่อผู้เกี่ยวข้องทุกฝ่าย ทั้งนี้
เพื่อวัตถุประสงค์ให้เกิดผลประโยชน์สูงสุดต่อองค์กรเป็นสำคัญ
ทั้งยังมีนโยบายปฏิบัติให้ถูกต้องตามหลักเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต)
และเปิดเผยข้อมูลในสาระสำคัญอย่างเพียงพอ

แนวโน้มการทำรายการระหว่างกันในอนาคต ตั้งแต่ปี 2550 เป็นต้นไป
รายการระหว่างกันของกลุ่มบริษัทจะน้อยลง
เนื่องจากที่ผ่านมารายการระหว่างกันส่วนมากจะเป็นรายการทางการค้าปกติ เช่นการซื้อขายสินค้า
รายการลูกหนี้ เจ้าหนี้ ตามรายละเอียดที่ได้กล่าวไว้ข้างต้น แต่เมื่อบริษัทฯ
มีนโยบายปรับเปลี่ยนโครงสร้างช่องทางการขายสินค้า
และการบริหารงานที่เกี่ยวข้องของบริษัทในกลุ่ม เป็นให้บริษัทผู้ผลิตสินค้าเป็นผู้จำหน่ายสินค้าเอง
เพื่อความคล่องตัวและสามารถปรับเปลี่ยนการตัดสินใจในการเลือกผลิต
หรือกำหนดราคาขายสินค้าได้เองให้ทันกับสถานการณ์ที่มีการเปลี่ยนแปลงอย่างรวดเร็วในปัจจุบัน
เพื่อให้สามารถแข่งขันได้ในอุตสาหกรรม และเพื่อความเจริญเติบโตขององค์กรในระยะยาว
ดังนั้นแนวโน้มรายการที่เคยเกิดขึ้นเป็นปกติจะน้อยลง
ยกเว้นบางสินค้าที่มีสัญญากำหนดไว้ล่วงหน้าก่อนหน้านี้
สำหรับธุรกิจการรับจ้างผลิตชิ้นส่วนอิเล็กทรอนิคส์นั้น ตามที่บริษัทฯ
ได้เปิดเผยข้อมูลผ่านตลาดหลักทรัพย์แห่งประเทศไทย เมื่อเดือนธันวาคม 2553
บริษัทจะหยุดดำเนินธุรกิจดังกล่าว
โดยเปลี่ยนประเภทเป็นให้เช่าทรัพย์สินกับคู่ค้ารายเดิมเป็นระยะเวลา 3 ปี เริ่มตั้งแต่วันที่ 1
มกราคม 2554 ดังนั้นรายการระหว่างกันเกี่ยวกับการที่บริษัทฯ เคยจ้างบริษัทย่อย ชื่อบริษัท
ยูเนี่ยนเทคโนโลยี่ (2008) จำกัด (มหาชน) ผลิตชิ้นส่วนอิเล็กทรอนิคส์ จึงไม่เกิดรายการอีกต่อไป
ส่วนรายการการฝากเงิน การกู้เงิน ระหว่างบริษัทในกลุ่ม ยังคงเหมือนเดิม
เนื่องจากเป็นการบริหารเงินของภายในกลุ่มบริษัทให้มีประสิทธิภาพสูงสุดเป็นเกณฑ์

- ข้อมูลรายการระหว่างกัน ปี 2554 ปรากฏตามเอกสารแนบ 12